Dadji Rahamata Ahmat Mahamat ni mwanaharakati wa haki za wanawake wa Chad. Yeye ni meneja wa ofisi ya CAMOJET, Collectif des Associations et Mouvements de Jeunes du Tchad (Mkusanyiko wa Vuguvugu na Mashirika ya Vijana nchini Chad). Yeye ni binti wa Ahmat Dadji, Mkurugenzi Mtendaji wa zamani wa Kampuni ya Chadian Industrial Sugar Company (SONASUT) na kiongozi wa watu wa Hadjeraï. Hajamwona baba yake tangu akiwa na umri wa miaka miwili. Tarehe 28 Mei 1987 baba yake na kaka zake wawili wakubwa wenye umri wa miaka 20 na 17 walikamatwa na watu wanaodaiwa kutumwa na Rais wa Chad Hissène Habré. Tangu wakati huo, yeye na familia yake wamefanya kampeni ya kujua nini kilimpata baba yake na hii ndio sababu iliyo mvuta kwenye maswala ya uanaharakati kwa ujumla zaidi. Amefanya kazi kwenye mashirika na vyama mbalimbali nchini Chad, na alijiunga na CAMOJET mwaka wa 2010. Yeye ni conseillère du bureau (meneja wa ofisi) kwa Collectif des Associations et Mouvements de Jeunes du Tchad (Mkusanyiko wa Vuguvugu na Vyama vya Vijana nchini Chad) CAMOJET, "chama cha vijana kinachofanya kazi kwa ajili ya haki za binadamu" kilichoko mji mkuu wa nchi hiyo. mjini N'Djamena .